- asjad, mille äraviskamisega ma teeksin maailmale teene  - asjad, mida keegi kusagil võiks vajada või tahta, aga ma ei leia seda inimest kunagi üles  - asjad, mida ma kunagi tahaksin sorteerida  - asjad, mis ma tahaksin enne ära viskamist läbi lugeda  - asjad, mis ma tahaksin kanda elektroonsele kujule  - asjad, millest või millega ma unistan end kunagi  midagi tegevat  - asjad, millest ma kujutlen et keegi teine võiks nendega kunagi midagi teha  - asjad, mis ma tahaksin kellelegi anda  - asjad, mis ajavad mind vihale  - asjad, mis teevad mind rõõmsaks  - asjad, mille kogu väärtus seisneb selles, et nad on naljakad  - asjad, millega ma kunagi tegin suuri asju  - asjad, millega mitte keegi ei tee kunagi suuri asju  - asjad, mis on lootusetult vananenud, aga millele pole asendust  - asjad, mille sisse saab panna teise  asja  - asjad, mis mahuvad teiste asjade sisse  - asjad, mis ei mahu mitte kusagile  - asjad, mida on aastaid üritatud kusagile mahutada  - asjad, mida on liiga palju  - asjad, mille on kunagi keegi mulle kinkinud ja mis on mõnes mõttes nunnud  - asjad, mis on kellegi teise omad  - asjad, mis pole mitte kellegi omad  - asjad, millel on sümboolne tähendus  - asjad, millel on ajalooline väärtus  - asjad, millel võibolla on ajalooline väärtus  - asjad,  millega kunagi keegi mängis  - asjad, millega saaks keegi mängida  - asjad, millest saab midagi ehitada  - asjad, millest saaks kunagi kirjutada lõputöö  - asjad, mis põlevad  - asjad, mis võiksid põleda  - asjad, mis ei idane, ei mädane, ei põle, ei upu ega purune